vznesené Pripomienky v rámci medzirezortného pripomienkového konania

Rozvoj verejnej osobnej dopravy pred dopravou individuálnou

Počet vznesených pripomienok, z toho zásadných	14 / 2	

Subjekt	Pripomienka	Typ	Vyh	Spôsob vyhodnotenia	
MP SR	Odoslané bez pripomienok
Pripomienkovanie materiálu bolo ukončené bez pripomienok.	O			
MO SR	Odoslané bez pripomienok
Pripomienkovanie materiálu bolo ukončené bez pripomienok.	O			
ÚV SR
	textu časti „predkladacia správa“,
doplniť plánované obdobie, v ktorom sa budú uplatňovať navrhované opatrenia rozvoja verejnej dopravy pred dopravou osobnou (roky 2009 – 2013) a spresniť ich dopad na  ciele Dopravnej politiky do roku 2015 (uznesenie vlády SR č. 445/2005), 	O	

A	Predkladacia správa doplnená.	
	Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie,  
- odporúčame v tabuľkovom prehľade Akčného plánu doplniť zdroje financovania aj pre položky č. 4, č. 9, č. 11 a č. 14,  
- plnenie navrhnutých opatrení bude mať dopad na finančné prostriedky štátu, VÚC,    podnikateľské zdroje – odporúčame ich odhad zohľadniť v tejto časti materiálu, 	O	

A	Text upravený. Doložka bola doplnená pre všetky opatrenia.	
	návrhu uznesenia vlády Slovenskej republiky,
v časti B, bode B.1. odporúčame na prvom mieste uviesť ako zodpovednú osobu ministra dopravy, pôšt a telekomunikácií. 	O	
A	Text upravený.	
MŠ SR	Odoslané bez pripomienok
Pripomienkovanie materiálu bolo ukončené bez pripomienok.	O			
MS SR	Odoslané bez pripomienok
Pripomienkovanie materiálu bolo ukončené bez pripomienok.	O			
ŠÚ SR	Prílohe č. 4
 1. Z tabuľky č. 1 odporúčame vypustiť anglické znenie. 
 2. Z tabuľky č. 2 odporúčame vypustiť anglické znenie a dopísať do záhlavia tabuľky príslušné roky. 
 3. V tabuľke č. 3 odporúčame z nadpisu uvádzaného zdroja vypustiť rok „2007“ a súčasne doplniť tabuľku o ďalší riadok s názvom „Spolu“.  	O	A	Text upravený.	
MVRR SR	Odoslané bez pripomienok
Pripomienkovanie materiálu bolo ukončené bez pripomienok.	O			
MF SR
	V časti 5. Akčný plán, Strategická oblasť 1, časť 1.3. Podpora obnovy vozidlového parku žiadam vypustiť bod 11. so znením „Zvýhodňovať vozidlá s nižšími emisiami prostredníctvom daní a pri spoplatňovaní dopravnej infraštruktúry“ a v Strategickej oblasti 2 bod 13. so znením „Legislatívne upraviť možnosť spoplatňovať parkovanie a prístup do centier v zákone č. 582/2004 Z. z. o miestnych poplatkoch“. Materiál neobsahuje vecnú analýzu ani finančné dôsledky navrhovaných opatrení v strategických oblastiach na rozpočty obcí, miest a samosprávnych krajov. Uložené úlohy nie je možné realizovať bez vzájomných konzultácií a konsenzu zainteresovaných strán. V nadväznosti na uvedené žiadam vypustiť z časti B. návrhu uznesenia vlády ministra financií.	Z	

A	Text upravený	
	Zároveň v zmysle § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov žiadam vyčísliť finančné dôsledky každej úlohy uvedenej v akčnom pláne podľa jednotlivých rokov spolu s uvedením zdrojov financovania.	Z	

A	Text upravený	
MK SR	Odoslané bez pripomienok
Pripomienkovanie materiálu bolo ukončené bez pripomienok.	O			
MZV SR	Odoslané bez pripomienok
Pripomienkovanie materiálu bolo ukončené bez pripomienok.	O			
Žilinský samosprávny kraj	Na základe oznámenia medzirezortného pripomienkového konania predkladáme pripomienky podľa nasledujúcej tabuľky. 

Pripomienka č. 1: V kapitole 2. Dopravná politika SR a EÚ v oblasti služieb verejnej dopravy, zmeniť alebo vypustiť znenie: "otázky verejnej dopravy sú legislatívne dostatočne upravené".  
Súčasne platná legislatíva nerieši napríklad dôležitú oblasť verejnej dopravy, a to prepravu osôb deväťmiestnymi vozidlami. Rovnako súčasne platná legislatíva nerieši všetky otázky týkajúce sa prechodu regionálnej železničnej dopravy do kompetencií VÚC 
 
Pripomienka č. 2: V kapitole 3.1  Zvýšenie efektívnosti systému verejnej osobnej dopravy, navrhujeme jasne upresniť pôvodné znenie: "riziko nákladov na realizáciu prevádzky znáša zásadne dopravca (napr. nárast osobných nákladov, réžia)" na znenie: "riziko nákladov na realizáciu prevádzky znáša zásadne dopravca (napr. nárast osobných nákladov, réžia, ktoré sú nad úrovňou ročného indexu inflácie, alebo nad legislatívne garantovanú úrovňou)" 
 
Odôvodnenie: Takéto znenie je nelogické, pretože prevádzkové náklady, vynaložené v dôsledku zabezpečovania výkonov vo verejnom záujme sú v zmysle vyhlášky 87/1996 Z. z., ktorou sa vykonáva zákon NR SR č. 18/1996 Z. z. o cenách ekonomicky oprávnenými nákladmi a v zmysle vyhlášky 151/2003 Z. z. o preukazovaní predpokladanej straty z poskytovania výkonov vo verejnom záujme v pravidelnej autobusovej doprave ich znáša objednávateľ, nie dopravca.  
 
Pripomienka č. 3: V kapitole 5. Akčný plán v tabuľke, v strategickej oblasti: Vypracovávať plán investičných zámerov rozvoja infraštruktúry ujasniť  gestorov a zdroje financovania. 
 
Pripomienka č. 4: Do materiálu do kapitoly 4. Ciele a opatrenia na podporu verejnej osobnej dopravy zapracovať opatrenia a nástroje na podporu verejnej dopravy, ktoré by riešili financovanie náhrady straty z poskytovania sociálnych zliav (žiackych, študentských, zliav zdravotne ťažko postihnutých, dôchodcov) a straty z výkonov vo verejnom záujme nad rámec stanovenej základnej dopravnej obsluhy nielen zo zdrojov VÚC ale i zo zdrojov ostatných verejných subjektov (napr. zo zdrojov obcí, MŠ, MPSVaR SR) 	 
 
	O	

Č	Text upravený. 
MDPT SR bude riešiť aj prepravu osôb deväťmiestnymi vozidlami. 
V otázke rozdelenia rizík uvádzame, že v súvislosti s nadobudnutím platnosti Nariadenia o službách vo verejnom záujme v železničnej a cestnej osobnej doprave bude musieť byť Vyhláška 151/2003 Z. z. o preukazovaní predpokladanej straty z poskytovania výkonov vo verejnom záujme v pravidelnej autobusovej doprave zrušená.  

Podľa  zákona NR SR č. 18/1996 Z. z. o cenách v znení neskorších predpisov pojem „zľava z cestovného“ neexistuje. Ide o určenie výšky osobitného cestovného pre vybrané skupiny obyvateľstva, ktoré je nižšie ako obyčajné cestovné. V pravidelnej autobusovej doprave a v železničnej doprave MDPT SR nemôže určovať výšku osobitného cestovného ako aj tarifné podmienky, pretože nie je cenovým orgánom

	

Vysvetlivky  k použitým skratkám v tabuľke:	
O – obyčajná	
Z – zásadná	

Vyhodnotenie medzirezortného pripomienkového konania 
vyhodnotenie pripomienok subjektov, ktoré ich neuplatnili cez Portál právnych predpisov

Rozvoj verejnej osobnej dopravy pred dopravou individuálnou

Subjekt	Pripomienka	Typ	Vyh.	Spôsob vyhodnotenia	
ÚV SR	Technické a jazykové úpravy.	O	A	Text je upravený.	
MPSVaR SR	Bez pripomienok.				
MŽP	Bez pripomienok.				
MZ SR	Bez pripomienok.				
MH SR	Bez pripomienok.				
MP SR	Priority v bode 4..1.2 (zabezpečenie jednotného tarifného systému a zabezpečenie konkurenčného prostredia) sú v protiklade.
Bezbariérový prístup – obdobie do roku 2020 je príliš vzdialené.	O		Text upravený.  Zabezpečenie jednotného tarifného systému nevylučuje zabezpečenie konkurenčného prostredia. Materiál obsahuje prioritu vytváranie integrátorov dopravy. Tento systém sa osvedčil aj v Českej republike.	
MV SR	Odporúčame doplniť do návrhu uznesenia vlády v časti B. úlohu pre ministra dopravy, pôšt a telekomunikácií každoročne predkladať vláde správu o plnení Akčného plánu, ktorý je súčasťou predloženého materiálu.	O	A	Návrh uznesenia upravený.	
Splnomocnenec vlády pre územnú samosprávu	Navrhované znenie úlohy č. 13 vypustiť a nahradiť novým textom takto:
13. „Legislatívne upraviť možnosť spoplatnenia parkovania na miestnych komunikáciách a verejných priestranstvách v zákone č. 135/1961 Zb. o pozemných komunikáciách (cestný zákon)v znení neskorších predpisov.“ Termín: do konca roku 2008, Gestor: MDPT SR
Odôvodnenie: Zákon 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov bol naposledy novelizovaný zákonom č. 460/2007 Z .z.. Touto novelizáciou  bol zrušený miestny poplatok za parkovanie z dôvodu, že tento poplatok nemá charakter miestnej dane  a jeho stanovenie a výber sa nedá realizovať podľa zákona č. 511/1992 Z. o správe daní a poplatkov a o zmenách v sústave územných finančných orgánov. 	O	Č	Úloha č. 12 (pôvodne č. 13) bola upravená. Táto problematika bude ďalej riešená. MDPT SR je za to, aby „parkovné“ za dočasné parkovanie vozidla bolo ponechané v kategórii ceny za službu tak, ako sa to aj v praxi v súčasnosti realizuje. Vyberanie platieb za dočasné parkovanie motorových vozidiel na verejnom priestranstve je realizovateľné v oblasti služieb, čo sa v praxi fakticky aj uskutočňuje. Obec je oprávnená vyberať poplatky za parkovanie za predpokladu že, by za parkovací poplatok poskytla služby, ktoré by neboli súčasťou správy a údržby miestnych komunikácií, ktorú obec vykonáva zo zákona.	
Úrad pre verejné obstarávanie	V návrhu uznesenia vlády Slovenskej republiky žiadame v časti B. vypustiť slová „predseda úradu pre verejné obstarávanie“ – zásadná pripomienka 
V časti 5 vlastného materiálu „Akčný plán“ žiadame v bode 7 vypustiť slová „a zákona č. 25/2006 o verejnom obstarávaní“. Označenie gestora „MDPT/ÚVO“ žiadame nahradiť označením „MDPT v spolupráci s ÚVO“.
V časti 5 vlastného materiálu „Akčný plán“ v bode 12 označenie gestora „ÚVO,MDPT“ žiadame nahradiť označením „MDPT v spolupráci s ÚVO“.	Z	A	Text upravený.	
Úrad pre reguláciu železničnej dopravy	Zatiaľ nebolo prijaté rozhodnutie týkajúce sa novej koncepcie spoplatňovania železničnej dopravnej cesty, ktoré bude do značnej miery závisieť od účasti štátu na financovaní železničnej infraštruktúry (úhrady fixných nákladov, resp. ich časti). Z uvedeného dôvodu považujeme kvantifikácie zmeny systému spoplatňovania ŽDC v oblasti regionálnej dopravy uvádzané v prílohe č. 2 predkladaného materiálu za predčasné.
Materiál stanovuje úlohu pre Úrad pre reguláciu železničnej dopravy ohľadom vypracovania ekonomickej analýzy vplyvu vstupu nových dopravcov na hospodársku rovnováhu služieb vo verejnom záujme. Predmetná oblasť je upravená v Smernici EP a Rady 2007/58/ES. Riešenie úlohy bude preto závisieť od implementácie spomínanej smernice do národnej legislatívy v oblasti kompetencií Úradu pre reguláciu železničnej dopravy.
Z pohľadu celého železničného sektora opatrenia týkajúce sa uplatnenia novej koncepcie železničnej dopravnej cesty nebude možné realizovať bez zvýšenej účasti štátu na financovaní železničnej infraštruktúry. S ohľadom na vyššie uvedené odporúčame doplniť, resp. upraviť navrhované opatrenia uvedené v bodoch 6 a 9 Akčného plánu.	

O	

A	

Koncepcia spoplatňovania železničnej dopravnej cesty bude riešená samostatným materiálom. 	
Bratislavský samosprávny kraj	K časti 1: V Úvode, v druhej zarážke, je podľa uznesenia vlády SR č. 660/2006 uvedené, citujeme: „vláda bude pokračovať v procese prenosu zodpovednosti štátu za dopravnú obslužnosť na samosprávne kraje“. Navrhujeme súvzťažnosť decentralizácie štátnej správy a jej finančného zabezpečenia spočívajúcu v rozširovaní zdrojov na príjmovej strane rozpočtov samosprávnych krajov pregnantne vyjadriť aj v návrhu rozvoja verejnej osobnej dopravy pred dopravou individuálnou.
K časti 2: Na str. 4 v prvom odseku je uvedené, že „fixné náklady na dopravnú cestu pre celoštátnu i regionálnu dopravu budú hradené .... z úrovne štátu“. V časti na str. 16 (Akčný plán ) v bode 4 v stĺpci „Zdroje financovania“ sa však tento zámer už neuvádza. Navrhujeme v bode 4 vyplniť aj kolónku v stĺpci „Zdroje financovania“.
K časti 2, SWOT analýze: V tabuľke SWOT analýzy (str. 5) je v časti „Slabé stránky“ uvedené konštatovanie, citujeme: „výška cestovného, ktoré v porovnaní s marginálnymi nákladmi na individuálnu dopravu“ nedáva zmysel, keďže cestovné vo verejnej osobnej doprave sa v tejto analýze nechápe len ako časť skladajúca sa s marginálnych nákladov, preto navrhujeme pri porovnávaní nákladov u oboch druhov dopravy vychádzať z rovnakých zložiek nákladov, alebo u oboch zložiek nákladov odhliadnuť od rovnakých (napríklad marginálnych) zložiek nákladov.
K časti 3, kap. 3.3, štvrtý odsek: V závere označeného odseku je uvedené, citujeme: „a zvyšovanie priepustnosti dopravnej infraštruktúry“. Odporúčame zvážiť, či zvýšenie priepustnosti dopravnej infraštruktúry je skutočne tým prvkom v doprave, ktorá zásadným spôsobom môže ovplyvniť emisiu znečisťujúcich látok v prostredí.
K časti 4, kap. 4.1.1: V nadväznosti na úvahu, že železničná infraštruktúra bude základom integrovaných systémov dopravy považujeme za potrebné zdôrazniť a v tomto návrhu aj vyjadriť, že osobitným prínosom pre integrovaný systém dopravy sa môže železničná infraštruktúra stať vtedy, keď sa dobuduje do stavu, že sa stane základom obsluhy územia. Napríklad, aby sa tak stalo v Bratislavskom samosprávnom kraji, je potrebné minimálne dobudovať pokračovanie železničnej trate zo Zohoru cez Plavecký Mikuláš až po Jablonicu a z východnej strany Malých Karpát od mesta Pezinok cez Modru po Trstín. Vybudovaním tohto železničného prepojenia možno očakávať zníženie intenzity dopravy na ceste II/502. Prepojením železničných trati je možné diverzifikovať prepojenie Bratislava – Trnava. Navyše by tým bolo možné znížiť objem nákladnej dopravy cez Bratislavu zo Záhorského pásu na celé Slovensko.
K časti 4, kap. 4.1.1: Odporúčame zvážiť, či náklady priamo spôsobené prevádzkou vlaku sú pre dopravcu iba marginálnymi nákladmi, ako sa to konštatuje v druhej vete štvrtého odseku kap. 4.1.1.
K časti 4, kap. 4.1.1, „Priority“, prvá zarážka: V návrhu odporúčame uviesť ako príklad (reálne existujúcu) možnosť vybudovania hlavovej stanice v centre mesta (Filiálka), s možnosťou priameho prestupu na diaľkovú železničnú dopravu a s možnosťou prestupu na MHD.
K časti 4, kap. 4.1.2, časť „Zabezpečenie prístupu k VOD pre osoby so zníženou pohyblivosťou“: Zastávame názor, že Nariadenie EP a Rady (ES) č. 1371/2007 by sa malo v prvom rade uplatňovať pre obyvateľov regiónu a až následne pre medzinárodnú a diaľkovú dopravu, a nie ako je to uvedené v návrhu na rozvoj verejnej osobnej dopravy pred dopravou individuálnou.	O	Č	Prenos zodpovednosti štátu za dopravnú obslužnosť na samosprávne kraje bude riešený aj presunom finančných prostriedkov. V prílohe č. 6 tab. 2 ukazuje indikatívne rozdelenie prostriedkov pre samosprávne kraje. 

Zdroje financovania sú presne špecifikované v doložke.

Súhlas. Cestovné vo verejnej osobnej doprave sa nechápe len ako časť skladajúca sa s marginálnych nákladov, ale marginálne náklady na individuálnu dopravu áno (predpoklad vlastníctva osobného automobilu).

Priepustnosť dopravnej infraštruktúry má vplyv na spotrebu pohonných hmôt, teda aj emisie znečisťujúcich látok v prostredí

Dobudovanie železničnej trate zo Zohoru cez Plavecký Mikuláš až po Jablonicu a z východnej strany Malých Karpát od mesta Pezinok cez Modru po Trstín je nereálne a nie je súčasťou žiadnych koncepčných materiálov.

Marginálne (ekonomicky termín) v tomto prípade neznamená minimálne, ale dodatočné.

Filiálka je súčasťou projektu prepojenia koridorov (opatrenie č.1)

Uplatňovanie nariadenia pre medzinárodnú a diaľkovú dopravu je povinné.	
ZMOS	Bez pripomienok				
KOZ	V dôsledku súčasného modelu financovania nie sú železničné podniky schopné zabezpečiť ani svoju jednoduchú reprodukciu. Nie sú schopné konkurencie na dopravnom trhu ani poskytovať kvalitné služby občanom. V dôsledku zastaralej a nedostatočnej technickej vybavenosti strácajú dokonca schopnosť udržiavať v požadovanej kvalite železničnú infraštruktúru i mobilné prostriedky.
 Predložený materiál nezodpovedá súčasnému stavu, v akom sa železničná doprava, ako environmentálne najvýhodnejší, bezpečný a pri spravodlivých súťažných podmienkach i ekonomicky efektívny dopravný systém nachádza. Železničná doprava pritom predstavuje reálnu alternatívu riešenia neúnosného prehustenia cestnej siete. 
KOZ SR má k materiálu zásadné  pripomienky: 
-	vo vzťahu k železničnej doprave navrhované riešenia v Akčnom pláne, ale predovšetkým schválený rozpočet verejnej správy do roku 2010 nezabezpečujú rozvoj železničnej dopravy pred individuálnou dopravou.
-	v materiáli nie je adekvátne významu pre splnenie týchto zámerov rozpracované pôsobenie  ľudského faktora v procese rozvoja verejnej osobnej dopravy.	O	A	V materiáli je daný dôraz na rozvoj verejnej osobnej železničnej dopravy, napr. aj z fondov EÚ.	
OZ Doprava	OZ DOPRAVA pozitívne hodnotí zámer MDPT SR v oblasti verejnej osobnej dopravy obsiahnutý v predloženom materiály  Rozvoj verejnej, osobnej dopravy pred dopravou individuálnou. Musíme však konštatovať, že horeuvedený materiál je jedným z ďalších, ktoré MDPT SR s podobným obsahom spracovalo v uplynulých rokoch:: v roku 2001 „Návrh Legislatívneho zámeru na vypracovanie zákona o verejnej hromadnej osobnej doprave“ a v roku 2002 „Koncepcia tvorby regionálnej dopravnej politiky na úrovni krajov so zvýraznením podpory rozvoja integrovaných dopravných systémov. K uvedeným materiálom OZ DOPRAVA spracoval a na MDPT SR zaslal svoje stanovisko.
Zásadná pripomienka: Predložený materiál sa k MHD vyjadruje iba okrajovo, čo potvrdzuje iba náš názor, ktorý deklarujeme už dlhšie, že MHD je na okraji záujmu MDPT SR a zodpovednosť za ňu aj naďalej presúva v maximálnej miere na obce. S týmto postupom OZ DOPRAVA zásadne nesúhlasí a žiada postaviť hromadnú dopravu osôb na rovnakú úroveň t.j. MHD a SAD.	O	A	Materiál doplnený.	
Banskobystrický samosprávny kraj 	Bez pripomienok				
Trenčiansky samosprávny kraj	V kapitole 2. Dopravná politika SR a EÚ v oblasti služieb verejnej dopravy, zmeniť alebo vypustiť znenie: "otázky verejnej dopravy sú legislatívne dostatočne upravené".
Súčasne platná legislatíva nerieši všetky otázky týkajúce sa prechodu regionálnej železničnej dopravy do kompetencií VÚC čo považujeme za nedostatočné, nakoľko máme osobné skúsenosti pri prechode autobusovej dopravy na VÚC a do súčasnej doby neboli dotiahnuté mnohé zásadné veci (sociálne zľavy, vyhláška 151/2003 Z. z. o preukazovaní predpokladanej straty z poskytovania výkonov vo verejnom záujme v pravidelnej autobusovej doprave,...)
Rovnako platná legislatíva nerieši napríklad dôležitú oblasť verejnej dopravy a to prepravu osôb deväťmiestnymi vozidlami. Táto preprava sa realizuje v súčasnosti len na základe živnostenského oprávnenia. Tieto podnikateľské subjekty odoberajú cestujúcich a tržby prímestskej autobusovej dopravy. 
V kapitole 4. Ciele a opatrenia na podporu verejnej osobnej dopravy zapracovať opatrenia a nástroje na podporu verejnej dopravy, ktoré by riešili  žiacke, študentské zľavy, zľavy dôchodcov, ťažko zdravotne postihnutých...) a straty z výkonov vo verejnom záujme nad rámec stanovenej základnej dopravnej obsluhy nielen zo zdrojov VÚC, ale i zo zdrojov ostatných verejných subjektov (napr. zo zdrojov obcí, Ministerstva školstva, Ministerstva práce a sociálnych vecí).
Verejná doprava má plniť sociálnu funkciu, teda umožňovať občanom dostať sa do zamestnania, škôl, zdravotných zariadení, úradov a podobne za prijateľnú cenu. Táto skutočnosť neustále zvyšuje nároky na zdroje VÚC, ktoré nie sú z dôvodu ich nedostatku schopné zabezpečovať potrebný rozsah prepravy. Okrem toho sa domnievame, že zabezpečenie mobility obyvateľstva za primeranú cenu a zabezpečenie práva na prepravu by malo byť snahou širšej skupiny verejných subjektov, nielen VÚC.

 Nesúhlasíme s tvrdením, že predložený materiál nebude mať vplyv na rozpočty VÚC, nakoľko uplatnenie Plánu dopravnej obslužnosti do praxe nevyhnutne vytvára tlak na personálne posilnenie Úradov samosprávnych krajov a teda na mzdové prostriedky VÚC. Vytváranie integrovaných dopravných systémov je finančne náročná aktivita, ktorá prinesie úspory až v dlhodobom horizonte. 	O	Č	Text upravený. 
Prenos zodpovednosti štátu za dopravnú obslužnosť na samosprávne kraje bude riešený aj presunom finančných prostriedkov. V prílohe č. 6 tab. 2 ukazuje indikatívne rozdelenie prostriedkov pre samosprávne kraje. Presun kompetencií bude riešený legislatívnou úpravou.
MDPT SR bude riešiť aj prepravu osôb deväťmiestnymi vozidlami. 
V otázke rozdelenia rizík uvádzame, že v súvislosti s nadobudnutím platnosti Nariadenia o službách vo verejnom záujme v železničnej a cestnej osobnej doprave bude musieť byť Vyhláška 151/2003 Z. z. o preukazovaní predpokladanej straty z poskytovania výkonov vo verejnom záujme v pravidelnej autobusovej doprave zrušená.  
Podľa  zákona NR SR č. 18/1996 Z. z. o cenách v znení neskorších predpisov pojem „zľava z cestovného“ neexistuje. Ide o určenie výšky osobitného cestovného pre vybrané skupiny obyvateľstva, ktoré je nižšie ako obyčajné cestovné. V pravidelnej autobusovej doprave a v železničnej doprave MDPT SR nemôže určovať výšku osobitného cestovného ako aj tarifné podmienky, pretože nie je cenovým orgánom.
Zákon č. 168/1996 o cestnej doprave v znení neskorších prepisov od svojej účinnosti od r. 1996 zahŕňa všetky záväzky (prevádzkový, prepravný a tarifný), ktoré boli súčasťou verejného záujmu – teda zmlúv o výkonoch vo verejnom záujme. Preto po presune kompetencií nemôžu VÚC požadovať, že chcú financovať prevádzkový záväzok, keď finančné prostriedky boli prenesené na VÚC na plnenie všetkých záväzkov.
Uplatnenie Plánu dopravnej obslužnosti do praxe vytvára tlak na personálne posilnenie, na druhej strane môže ušetriť verejné zdroje na financovanie verejnej dopravy, čo sa ukázalo aj v prípade pilotného projektu v Košickom samosprávnom kraji.	
Košický samosprávny kraj	Medzi PRIORITY uvedené na strane č. 12 žiadame doplniť:
Vytvorenie podmienok pre viaczdrojové financovanie strát z výkonov vo verejnom záujme vo verejnej osobnej doprave. 
Zdôvodnenie: Efekty dosiahnuté uplatnením návrhu: vytvorenie základného predpokladu pre dosiahnutie tarifnej integrácie, štát bude opäť nositeľom sociálnej politiky v oblasti verejnej dopravy, vytvorenie jednoznačného legislatívneho rámca pre zapojenie obcí do financovania výkonov vo verejnom záujme (nejde o definovanie povinnosti, ale možnosti).
Ozdravenie financovania výkonov vo verejnom záujme - skvalitnenie vozidlového parku dopravcov, čo prinesie zníženie nákladov na opravy autobusov, zvýšenie pohodlia a  kvality dopravného procesu a zníženie cestovnej doby (najvýznamnejšieho vplyvu na výber dopravného prostriedku) t.j. celkové zvýšenie atraktivity verejnej dopravy
 Nesúhlas s tvrdením, že predložený materiál nebude mať vplyv na rozpočty VÚC.
Zdôvodnenie: Vytváranie integrovaných dopravných systémov, resp. organizátorov IDS je finančne náročná aktivita, ktorá prinesie úspory až v dlhodobom horizonte. Uplatnenie Plánu dopravnej obslužnosti do praxe tiež nevyhnutne vytvára tlak na personálne posilnenie Úradov samosprávnych krajov a teda na mzdové prostriedky VÚC.	O	Č	Text upravený. 
Viaczdrojové financovanie strát z výkonov vo verejnom záujme vo verejnej osobnej doprave existuje aj v súčasnosti. 

Podľa  zákona NR SR č. 18/1996 Z. z. o cenách v znení neskorších predpisov pojem „zľava z cestovného“ neexistuje. Ide o určenie výšky osobitného cestovného pre vybrané skupiny obyvateľstva, ktoré je nižšie ako obyčajné cestovné. V pravidelnej autobusovej doprave a v železničnej doprave MDPT SR nemôže určovať výšku osobitného cestovného ako aj tarifné podmienky, pretože nie je cenovým orgánom.

Uplatnenie Plánu dopravnej obslužnosti do praxe vytvára tlak na personálne posilnenie, na druhej strane môže ušetriť verejné zdroje na financovanie verejnej dopravy, čo sa ukázalo aj v prípade pilotného projektu.	
AZZ	Bez pripomienok